stanford-oval/wikipedia huggingface dataset:
ה'תקי"ב
נולדו

רבי משולם איגרא, רב, פוסק וראש ישיבה בטיסמניץ ולבסוף בפרשבורג, ומגאוני דורו בגליציה. (נפטר בי"ח בתשרי ה'תקס"ב)
רבי אברהם בינג, מרא דאתרא ואב"ד בוירצבורג והמדינה, פוסק וראש ישיבה, מגדולי רבני גרמניה בראשית המאה ה-19 ומראשוני המאבק ברפורמים. (נפטר בה' באדר ה'תר"א)
רבי שלמה בוכנר, אדמו"ר בגליציה, תלמיד רבי אלימלך מליז'נסק ורב בקשאנוב. (נפטר בי"ח בסיוון ה'תקפ"ח)
רבי משה חיים מבגדאד, פוסק ודרשן בקהילות היהודיות בבצרה ובבגדאד. סבו של רבי יוסף חיים מבגדאד. (נפטר בח' בסיוון ה'תקצ"ו)
נפטרו

א' באלול – רבי לוי בן יצחק ירושלמי, רבן של הקהילה האשכנזית והספרדית של יהדות בלגרד, ורב בטמשוואר.
רבי יצחק לומברוזו, דיין וראש ישיבה של קהילת הגראנה בתוניסיה, ולבסוף הרב הראשי של יהדות תוניסיה.
רבי יוסף בשארי, דיין בבית הדין הגדול בצנעא.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הבונקר הגרעיני בהר שאיין

|  מידע על המבנה |
| --- | --- |
 סוג:  מתקן פיקוד ושליטה תת-קרקעי
 מיקום:  הר שאיין שברכס הרי הרוקי, קולורדו, ארצות הברית
 תקופת הבנייה:  ? – 7 בפברואר 1967
 בשימוש פעיל:  כן
 מתכנן:  קבלן אזרחי בפיקוחו של חיל ההנדסה של צבא ארצות הברית
 נשלט על ידי:  פיקוד הגנת האוויר והחלל של צפון אמריקה
 בעלות נוכחית:  חיל האוויר של ארצות הברית
 גובה:  תת-קרקעי בתוך סלע גרניט
 פתוח לציבור:  לא
 קואורדינטות:  38°44′33″N 104°50′54″W﻿ / ﻿38.742475°N 104.848444°W﻿ / 38.742475; -104.848444
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הבונקר הגרעיני בהר שאיין(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הבונקר הגרעיני בהר שאיין(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.הבונקר הגרעיני בהר שאיין(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.הבונקר הגרעיני בהר שאיין
 
הדרך אל הפתח הצפוני של מנהרת הגישה למתקן בהר שאיין ומגרש החנייה שלידו
פתח הכניסה הצפוני למנהרת הגישה אל המתקן
דלתות ההדף
הבונקר הגרעיני בהר שאיין (באנגלית: Cheyenne Mountain Complex) הוא מתקן פיקוד ושליטה תת-קרקעי של חיל האוויר של ארצות הברית הנמצא במדינת קולורדו. המתקן נבנה בשיאה של המלחמה הקרה בשנות ה-60 בתוך סלע הגרניט של הר שאיין שברכס הרי הרוקי, ומוגן מפני התקפה בנשק גרעיני. האתר שיכן מאז מפקדות של יחידות שונות של הכוחות המזוינים של ארצות הברית, ונודע במיוחד כמרכז המבצעים של פיקוד הגנת האוויר והחלל של צפון אמריקה (NORAD).
מבנה המתקן

פיקוד NORAD, המשותף לארצות הברית ולקנדה, הוקם בשנת 1957, ובסיסו נקבע בבסיס חיל האוויר אנט (Ent) בקולורדו. בשלהי העשור הוחלט לבנות עבורו מרכז פיקוד ושליטה שיהיה ממוגן מפני תקיפות של נשק גרעיני של ברית המועצות. עבודות הקמת המתקן החלו בחודש מאי 1961 בהר שאיין, מעט מדרום לעיר קולורדו ספרינגס. בהר נחצבו חללים עבור מבנים, מנהרות קישור ומנהרות גישה. עבודות החציבה והפיצוץ נעשו על ידי קבלן אזרחי בפיקוחו של חיל ההנדסה של צבא ארצות הברית והסתיימו במאי 1964. במהלכן הוצאו מבטן ההר כ-700 אלף טונות של סלעים. בחללים שנחצבו נבנו 15 מבני מתכת, ש-12 מהם בני שלוש קומות כל אחד, וכן אזור שירות נרחב. בניית המתקן הסתיימה בראשית שנת 1966 והוא הפך למבצעי באופן מלא ב-7 בפברואר 1967.
המתקן, בשטח של כ-20 אלף מטרים רבועים, ממוקם תחת 610 מטרים של סלע הגרניט של הר שאיין. למנהרת הגישה אליו יש שני פתחים, צפוני ודרומי, הממוקמים בצלע המזרחית של הר שאיין, בגובה של 2,134 ו-2,164 מטרים מעל פני הים, בהתאמה. הכניסה ממנה למנהרות המתקן היא דרך שלוש דלתות הדף כבדות (ראו להלן). מנהרות גישה מרובות מובילות אל רשת המנהרות העיקרית של המתקן: שלוש מנהרות מקבילות, שאורך כל אחת מהן 180 מטרים, גובהה 20 מטרים ורוחבה 15 מטרים; אלו מצטלבות עם ארבע מנהרות נוספות, כל אחת באורך של 100 מטרים, בגובה של 17 מטרים וברוחב של 10 מטרים. 15 המבנים שבמתקן מוקמו בתוך רשת המנהרות וסביבה. תקרת המנהרות מחוזקת מפני מפולות סלעים באמצעות רשתות מתכת המקובעות למקומן בכ-110 אלף ברגים שננעצו אל תוך הסלע.
אזור השירות של המתקן משתרע מדרום למנהרות העיקריות של המתקן. במתקן עצמו יש מתקני שירות שונים לרבות מרפאה, מזנון וחדר כושר.
בקרבת הפתח הצפוני למנהרת הגישה לבונקר מצויים מגרש חניה למבקרים וכן מנחת מסוקים ותחנת כיבוי אש.
אמצעי הישרדות וקיום במתקן

הבונקר ותכולתו תוכננו לשרוד לאחר פיצוץ גרעיני שיתרחש בקרבתו, וכן להיות מוגנים מנזקי פולס אלקטרומגנטי הנגרם על ידי פיצוץ גרעיני.
שני פתחי מנהרת הכניסה נבנו כך שלגל ההדף הגרעיני שיחדור למנהרה דרך אחד מהפתחים תהיה דרך מוצא מהפתח האחר שלה. הכניסות אל הבונקר ממנהרת הכניסה אליו מוגנות על ידי שלוש דלתות הדף ממתכת במשקל של 25 טון ובעובי של כמטר כל אחת, הננעלות במקומן על ידי שורה של בריחים (לאחרונה הן ננעלו במהלך פיגועי 11 בספטמבר). המבנים בתוך הבונקר ממוקמים על גבי בסיסים של קפיצים ענקיים (כ-1,300 מהם בסך הכול), המיועדים לספוג את הזעזוע שייגרם על ידי גל ההדף של התפוצצות גרעינית מבלי שלמבנים עצמם ייגרמו נזקים. כל צנרת השירות והתקשורת של הבונקר נבנתה מחומרים גמישים, המיועדים לעמוד גם הם בזעזועים של התפוצצות גרעינית.
המתקן ערוך לשכן מאות אנשים לתקופה ממושכת ללא מגע עם העולם החיצוני. לצורך כך נמצאות באזור השירות לעת הצורך סוללות חשמליות ולצידן גנרטורים לייצור חשמל למתקן ומאגר גדול של סולר. ארבעה מאגרי מים, שתכולתם יחד היא 5.6 מיליון ליטר, ממולאים במים המופקים ממעיין בבטן ההר, העשוי לספק לבדו את צורכי הבונקר, ומאפשרים גם פעולה לכיבוי דלקות בתוך המתקן. מערכת של מסננים המורכבים במערכת האוורור של הבונקר מיועדת למנוע כניסת נשורת גרעינית או חומרי לחימה כימיים או ביולוגיים לתוכו. למתקן מערכות חימום וקירור משלו.
השימוש במתקן

בבונקר השתכנו במהלך שנות פעילותו חלקים של יחידות צבאיות ושל סוכנויות אזרחיות שונות, ובהן:
פיקוד הגנת האוויר והחלל של צפון אמריקה
פיקוד צפון של ארצות הברית
פיקוד החלל של ארצות הברית
פיקוד החלל של חיל האוויר של ארצות הברית
מרכז ההתרעה הלאומי להגנה אזרחית
מרכז ההגנה מפני טילים בליסטיים
מרכז המבצעים להגנת חלל
סוכנות הביטחון הלאומי
משרד הסיור הלאומי
לצורך ביצוע משימותיהם של הגופים ששוכנו בבונקר הותקן בו ציוד בקרה, קשר, פיקוד ושליטה ממוחשב משוכלל, אשר שודרג מספר פעמים במהלך השנים.
בשנים 2006–2008, בעקבות הערכה כי הסיכון להתקפה גרעינית רוסית וסינית על ארצות הברית פחת מאד, הועבר מרכז המבצעים של NORAD מהבונקר אל בסיס חיל האוויר פיטרסון הסמוך, והבונקר הפך למתקן פיקוד חלופי לעת הצורך של NORAD. בעקבות זאת צומצם הסגל הקבוע המצוי בבונקר, שעמד על כ-1,100 איש, מהם כ-230 בקרים, למתכונת שלדית של כ-200 איש, שכ-15% מהם הם קנדים והורדה רמת הכוננות שלו.
המתקן בתרבות

הבונקר בהר שאיין הופיע ונזכר במספר רב של סרטי קולנוע, סדרות טלוויזיה, משחקי מחשב וספרים, לרבות הסדרה "סטארגייט SG-1", הסרטים "משחקי מלחמה", "היום השלישי" והספר "עריצה היא הלבנה".
הערות שוליים

1 2 3 4  http://gazette.com/article/10067#ixzz21Mj83JeC
1 2  Daniel Terdiman, America's Fortress: Cheyenne Mountain, NORAD live on, CNET (באנגלית)
1 2 3 4  Air Force NCO Academy, List of U.S. Air Force Bases and Installations, LiveAbout (באנגלית)
1 2  Military to put Cheyenne Mountain on standby, The Denver Post, ‏2006-07-27 (באנגלית אמריקאית)
תרשים של המנהרות והמבנים בבונקר וסביבו. מימין נראים מנהרת הגישה ודלתות ההדף (מסומנות בנקודות שחורות). משמאל נראית רשת המנהרות בבונקר (באפור), המבנים שבה (בירוק) והמנהרות המוליכות אליהם (בצהוב). בתחתית נראה אזור השירות לרבות ארבעה מאגרי מים (בכחול)
קפיצים סופגי הדף מהסוג שעל גביו הותקנו המבנים בבונקר
הח'ליפים לבית עבאס

המטיף במסגד ומאחוריו הנסים השחורים שהיו הסממן העיקרי לנוכחות העבאסית, 1237.
הח'ליפים לבית עבאס היו הח'ליפים שזכו להכרת מרבית העולם האסלאמי בין מחצית המאה ה-8 וראשית המאה ה-16 לספירה. בין 750 ל-1258 שלטו הח'ליפים בעיקר מבגדאד, ולאחר החרבתה בידי המונגולים החל נצר אחר של המשפחה לכהן בקהיר; אך הייתה זו ח'ליפות סמלית בעיקרה, שהמשיכה עד לנפילת העיר בידי הע'תמאנים בשנת 1517. למן המאה ה-10 לספירה ניטלה סמכותה המעשית של הח'ליפות בידי טורקים, בויהים, סלג'וקים, מונגולים ולבסוף ממלוכים, עד לנטילתה מבית עבאס בידי סלים הראשון, מבית ע'תמאן.
הח'ליפים לבית עבאס > הח'ליפים המוקדמים מבית עבאס

אבו אל-עבאס עבדאללה א-ספאח 749-754
אבו ג'עפר עבדאללה אל-מנסור 754-775
אבו עבדאללה מחמד אל-מהדי 775-785
אבו מחמד מוסא אל-האדי 785-786
אבו ג'עפר הארון א-רשיד 786-809
אבו עבדאללה מחמד אל-אמין 809-813
אבו אל-עבאס עבדאללה אל-מאמון 813-833
הח'ליפים לבית עבאס > הח'ליפים האמצעיים

אבו אסחאק מחמד אל-מעתצם באללה 833-842
אבו ג'עפר הארון אל-ואת'ק באללה 842-847
אבו אל-פדל ג'עפר אל-מתוכל עלא אללה 847-861
אבו ג'עפר אל-מנתצר באללה 861-862
אבו אל-עבאס אחמד אל-מסתעין באללה הראשון 862-866
אבו עבדאללה מחמד אל-מעתז באללה 866-869
אבו אסחאק מחמד אל-מהתדי באללה 869-870
((אבו אל-עבאס אחמד אל-מעתמד עלא אללה 870-892))
אבו אחמד טלחה אל-מואפק באללה (ח'ליף בפועל) 875-891
אבו אל-עבאס אחמד אל-מעתדד באללה (891-) 892-902
אבו אחמד עלי אל-מכתפי באללה 902-908
הח'ליפים לבית עבאס > הח'ליפים המאוחרים של בית עבאס

אבו אל-פדל ג'עפר אל-מקתדר באללה 908-932
אבו אל-מנסור מחמד אל-קאהר באללה 932-934
אבו אל-עבאס מחמד אל-ראדי באללה 934-940
אבו אסחאק אבראהים אל-מתקי אללה 940-944
אבו אל-קאסם עבדאללה אל-מסתכפי באללה 944-946
אבו אל-קאסם אל-פדל אל-מטיע באללה 946-974
אבו בכר עבד אל-כרים א-טאאע באללה 974-991
אבו אל-עבאס אחמד אל-קאדר באללה 991-1031
אבו ג'עפר עבדאללה אל-קאאם באמר אללה 1031-1075
אבו אל-קאסם עבדאללה אל-מקתדי באמר אללה 1075-1094
אבו אל-עבאס אחמד אל-מוסתזהר באללה 1094-1118
אבו אל-מנסור אל-פדל אל-מסתרשד באללה 1118-1135
אבו ג'עפר אל-מנסור א-ראשד באללה 1135-1136
אבו עבדאללה מוחמד אל-מקתפי לאמר אללה 1136-1160
אבו אל-מט'פר יוסף אל-מסתנג'ד באללה 1160-1171
אבו מוחמד אלחסן אל-מסתדא באמר אללה 1171-1180
אבו אל-עבאס אחמד א-נאצר לדין אללה 1180-1225
אבו אל-נצר מוחמד א-זאהר באמר אללה 1225-1226
אבו ג'עפר אל-מנסור אל-מסתנצר באללה 1226-1243
אבו אחמד עבדאללה אל-מסתעצם באללה 1243-1258
הח'ליפים לבית עבאס > הח'ליפים העבאסים בקהיר

אבו אל-קאסם אחמד אל-מסתנצר באמר אללה השני 1261–1262
אבו אל-עבאס אחמד אל-חאכם באמר אללה הראשון 1262–1302
אבו אל-רביע סלימאן אל-מסתכפי באללה השני 1302–1340
אבו עבדאללה מחמד אל-ואת'ק  באללה השני 1340–1341
אבו אל-עבאס אחמד אל-חאכם באמר אללה השני 1341–1352
אבו אל-פתח אבו בכר אל-מעתצ'ד באללה השני 1352–1362
אבו עבדאללה מחמד אל-מתוכל עלא אללה השני 1362–1383
אבו חפץ עמר אל-ואת'ק באללה השלישי 1383–1386.
אבו יחיא זכריא אל-מסתעצם באללה השני 1386–1389.
אבו עבדאללה מחמד אל-מתוכל עלא אללה השני (שוב) 1389–1406.
אבו אל-פצ'ל אל-עבאס אל-מסתעין באללה השני 1406–1412.
אבו אל-פתח דאוד אל-מעתדד באללה השלישי 1412–1441.
אבו אל-רביע סלימאן אל-מסתכפי באללה השלישי 1441–1450
אבו אל-בקאא חמזה אל-קאאם באמר אללה השני 1450–1455
אבו אל-מחאסן יוסף אל-מסתנג'ד באללה השני 1455–1479
אבו אל-עז עבד אל-עזיז  אל-מתוכל עלא אללה השלישי 1479–1498
אבו אל-צבר יעקוב אל-מסתמסכ באללה 1498–1509
מחמד אל-מתוכל עלא אללה הרביעי 1509–1516
אבו אל-צבר יעקוב אל-מסתמסכ באללה (שוב) 1516
מחמד אל-מתוכל עלא אללה הרביעי 1516–1517
ראו גם

בית עבאס
| בית עבאס  ★  العبّاسيّون |
| --- | --- | --- |
| מושגי יסוד | אל-עבאס • אבן אל-עבאס •  ההאשמיה והמהפכה העבאסית • בית עבאס •  רשימת הח'ליפים |  |
| הח'ליפים המוקדמים בבגדאד (750–833) | א-ספאח • אל-מנסור • אל-מהדי • אל-האדי • הארון א-רשיד • אל-אמין • אל-מאמון |  |
| הח'ליפים בסאמרא   (833–892) | אל-מעתצם • אל-ואת'ק I • מתוכל  I • אל-מנתצר •  אל-מסתעין I • אל-מעתז • אל-מהתדי • אל-מעתמד •  מופק (בפועל) |  |
| הח'ליפים בבגדאד תחת הטורקים (892–946) | אל-מעתדד I • אל-מכתפי • אל-מקתדר • אל-קאהר • א-ראדי • אל-מתקי • אל-מסתכפי I |  |
| הח'ליפים בבגדאד תחת הבויהים (946–1065) | אל-מטיע • א-טאאע • אל-קאדר • אל-קאאם I |  |
| הח'ליפים בבגדאד תחת הסלג'וקים ויורשיהם (1065–1258) | אל-מקתדי • אל-מוסתזהר • אל-מסתרשד • א-ראשד • אל-מקתפי • אל-מסתנג'ד I • אל-מסתדא • א-נאצר • א-זאהר • אל-מסתנצר I • אל-מסתעצם I |  |
| הח'ליפים הסמליים בקהיר תחת הממלוכים   (1261–1517) | אל-מסתנצר II • אל-חאכם I  • אל-מסתכפי II • אל-ואת'ק II • אל-חאכם II • אל-מעתדד II • אל-מתוכל II • אל-ואת'ק III • אל-מסתעצם II • אל-מסתעין II • אל-מעתדד III • אל-מסתכפי III • אל-קאאם II • אל-מסתנג'ד II • אל-מתוכל III • אל-מסתמסכ • אל-מתוכל IV |  |
| בירות הח'ליפות העבאסית | בגדאד • סאמרא • א-רקה • קהיר |  |
| אחרים | קרב הזב (750) • ח'יזוראן • אל-מאייד • ברמכים • נפילת בגדאד (1258) |  |
הח'ליפים מבית עבאס
הדרבי של מנצ'סטר

הדרבי של מנצ'סטר מתייחס בדרך כלל למשחק הדרבי בין שתי קבוצות הכדורגל הבכירות של העיר מנצ'סטר: מנצ'סטר יונייטד ומנצ'סטר סיטי.
דרבי זה נחשב לאחד ממשחקי הדרבי הכי חשובים וגדולים באנגליה ובעולם והיריבות העירונית בין האוהדים מובילה לעיתים לאלימות מילולית ופיזית. אוהדי סיטי מחשיבים את היריבות ביניהם לבין יונייטד לגדולה ביותר. למרות זאת, אוהדי יונייטד מחשיבים את היריבות בין קבוצתם לבין ליברפול כמשמעותית יותר.
היסטוריה

נכון ל-14 בינואר 2023, התקיימו 189 משחקי דרבי, בהם מנצ'סטר יונייטד מובילה את המאזן עם 78 ניצחונות.
53 פעמים הסתיים הדרבי בתוצאת תיקו. כמות השערים הגדולה ביותר שנכבשה אי פעם בדרבי היא תשעה שערים, זה קרה ב-2 באוקטובר 2022 בניצחון 6-3 של סיטי.
שתי הקבוצות ניצחו בתוצאת 0-5, בפעם הראשונה כשמנצ'סטר סיטי ניצחה ב-1955, ובפעם השנייה כשמנצ'סטר יונייטד ניצחה ב-1994.
הדרבי בו נכחו הכי הרבה אנשים התרחש ב-20 בספטמבר 1947, בו נכחו כ-78,000 איש. המשחק נערך באצטדיון מאין רוד בו שני המועדונים נהגו לשחק מאחר שאצטדיון אולד טראפורד היה בתיקונים מנזקים שנגרמו לו במלחמת העולם השנייה.
מאז רכישת מנצ'סטר סיטי על ידי משקיענים מאבו דאבי בשנת 2008 משחקי הדרבי נהפכו למסקרנים יותר ולמסוקרים יותר ברחבי העולם.
ב-23 באוקטובר 2011 ניצחה מנצ'סטר סיטי את מנצ'סטר יונייטד בתוצאה 1-6, אשר נחשבת לאחת מהתוצאות הטובות ביותר לזכות הסיטי במשחקי הדרבי בין הקבוצות.
החל מעונת 2016/17 הדרבי נחשב למסקרן אפילו יותר בגלל היריבות הספורטיבית השוררת בין מאמני הקבוצות ז'וזה מוריניו ופפ גוארדיולה. באותה עונה הקבוצות נפגשו פעמיים בליגה ופעם אחת בגביע הליגה.
תארים

סיטי זכתה בתואר הראשון שלה בגביע ההתאחדות 1904 בעוד יונייטד זכתה בתואר בראשון שלה באליפות הליגה הראשונה בעונת 1907/1908.
| הקבוצה | אליפות הליגה | גביע ההתאחדות | גביע הליגה | גביע הקהילה | גביע אירופי/ליגת האלופות | גביע אופ"א/הליגה האירופית | גביע מחזיקות הגביע | הסופר קאפ האירופי | הגביע הביניבשתי | גביע אליפות העולם למועדונים | סך הכל |
| --- | --- | --- | --- | --- | --- | --- | --- | --- | --- | --- | --- |
| מנצ'סטר סיטי | 9 | 5 | 7 | 6 | 1 | 0 | 1 | 0 | 0 | 0 | 24 |
| מנצ'סטר יונייטד | 20 | 12 | 5 | 21 | 3 | 1 | 1 | 1 | 1 | 1 | 66 |
| בסך הכל | 29 | 17 | 12 | 27 | 3 | 1 | 2 | 1 | 1 | 1 | 90 |
הערות שוליים

↑  "Club History – Manchester City FC". Manchester City.
↑  "Trophy Room". Manchester United.
ערך זה הוא קצרמרבנושא כדורגל אנגלי. אתם מוזמנים לתרום לוויקיפדיה ו.
ה'רמ"ג

ה'רמ"ג (5,243) ובקיצור רמ"ג – היא שנה עברית  אשר החלה ביום א' בתשרי, אור ל-14 בספטמבר 1482 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1483.
המולד של תשרי חל ביום שישי, 6 שעות ו-959 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנת שמיטה, ושנת 18 במחזור העיבור ה-276. תקופת ניסן שבשנה זו היא תחילת שנת 7 (סימנה זידא) במחזור השמש ה-188.
שנה זו היא שנת 1,414 לחורבן הבית, ושנת 1,794 לשטרות.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הוול בנט

| --- | --- |
אין תמונה חופשית
 לידה:  8 באפריל 1944 גרנרט, הממלכה המאוחדת 
 פטירה:  25 ביולי 2017 (בגיל 73) קארדיף, הממלכה המאוחדת 
 מדינה:  הממלכה המאוחדת, ויילס 
 תקופת הפעילות:  מ-1965 
 מקום לימודים:  האקדמיה המלכותית לאמנות הדרמה (1964) 
 בן או בת זוג:  קאתי מקגוואן (1970–1988) 
 פרופיל ב-IMDb
 
הוּול תומאס בנט (באנגלית: Hywel Thomas Bennett;‏ 8 באפריל 1944 - 25 ביולי 2017) היה שחקן קולנוע וטלוויזיה ולשי. בנט היה מוכר מהופעתו בתפקיד הראשי בדמות ג'יימס שלי בסיטקום "שלי" מהשנים 1979 עד 1984, ובסדרת ההמשך "שובו של שלי" מ-1988 עד 1992.
אחרי שזכה להכרה מהופעתו בסרט הקומי "The Virgin Soldiers" ב-1969, המשיך בנט להופיע בסרטי קולנוע כגון "שלל" (1970) ו"פרסי" (1971). ב-2003 שיחק באופרת הסבון "איסטאנדרס" בדמות הגנגסטר ג'ק דלטון.
ביוגרפיה

בנט נולד בגרננט במחוז קרמרתנשייר שבוויילס לשרה גוון וגורדון בנט. אחיו היה השחקן אלן לואיס (Alun Lewis) שידוע בעיקר מתפקידו בדמות ויק וינדזור באופרת הסבון "אמרדייל". בנט גדל בלונדון מגיל צעיר ולמד בבית הספר סאניהיל בסטריטהאם ובבית הספר הנרי תורנטון בקלפהאם. הוא למד משחק באקדמיה המלכותית לאמנות הדרמה.
ביוגרפיה > קריירה

הופעתו הראשונה של בנט בקולנוע הייתה ב-1966 בסרט האיטלקי "Il marito è mio e l'ammazzo quando mi pare" בבימויו של פסקואלה פסטה קמפנילה וגילם את לאונרדו. בסרט הקומי רעיה צעירה מתכננת להרוג את בעלה, שהוא מבוגר ממנה ב-40 שנה, כדי להתחתן עם ביטניק צעיר.
בנט שיחק בתפקידים קטנים בסדרה "דוקטור הו" ב-1965, ובסדרה "The Sweeney" ב-1966. ב-1969 כיכב בסרט הקולנוע "The Virgin Soldiers". ב-1970 שיחק ב-"שלל" - עיבוד הקולנוע למחזה "שלל" מאת ג'ו אורטון, וב-1971 הופיע בקומדיה "פרסי". הוא שיחק לצדה של היילי מילס בסרטים אחדים בהם "The Family Way" (תקלה בירח הדבש) מ-1966, "Twisted Nerve" מ-1968, ו-"Endless Night" מ-1972.
בנט הופיע במחזות טלוויזיוניים מאת דניס פוטר בהם "Where the Buffalo Roam" מ-1966, "מטבעות מן השמיים" מ-1978 בו שיחק בתפקיד טום הסרסור, "קריוקי" מ-1996, ו"לזרוס הקר" גם מ-1996. ב-1979 החל לככב בתפקיד ראשי בסיטקום "שלי" וגילם את הדמות עד 1984, ואחר כך בסדרת ההמשך "שובו של שלי" בשנים 1988 עד 1992.
ב-1996 שיחק בתפקיד הנבל מר קרופ בסדרה "לעולם-לא-עולם" על פי ספרו של ניל גיימן. ב-1979 כיכב במיני-סדרה בת ארבעה חלקים של ה-BBC בשם "Malice Aforethought" המבוססת על רומן מאת פרנסיס אילס. ב-1979 גילם בנט דמות מרכזית בשם ריקי טאר במיני-סדרה "החפרפרת" על פי ספרו של ג'ון לה קארה. בשנת 2000 שיחק בתפקיד גרון עמוק בסדרה "Lock, Stock...".
ב-2003 הצטרף בנט לצוות השחקנים של אופרת הסבון הוותיקה "איסטאנדרס" בתפקיד ג'ק דלטון, יריבו של דן ווטס. הופעתו הראשונה בסדרה הייתה במאי 2003, אחרי חודשיים דמותו הורדה מהסדרה כשהוא נורה למוות על ידי דניס ריקמן בנו של דן ווטס.
עוד בטלוויזיה הופיע בנט בתפקיד פיטר בקסטר בסדרה "The Bill" ובפרק הראשון של הסדרה "ג'אם וג'רוזלם".
ב-1986 השתתף בנט בווידאו קליפ של השיר "Loving You's a Dirty Job but Somebody's Gotta Do It" של בוני טיילר וטוד רונדגרן. השיר מופיע באלבומה של בוני טיילר "Secret Dreams and Forbidden Fire".
ביוגרפיה > חיים אישיים

בין השנים 1970 עד 1988 היה בנט נשוי לקאתי מקגוואן שהייתה המנחה של תוכנית הרוק "Ready Steady Go!" באמצע שנות השישים של המאה העשרים. לבני הזוג נולדה בת, אמה. ב-1998 התחתן בנט עם סנדרה ליין פופורד. ב-2007 פרש ממשחק ובהמשך עבר לגור בדיל שבמחוז קנט. בנט נפטר ב-25 ביולי 2017 בגיל 73.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1966 |  | Il marito è mio e l'ammazzo quando mi pare | לאונרדו | סרט איטלקי |
| 1966 | תקלה בירח הדבש | The Family Way | ארתור פיטון |  |
| 1968 |  | Twisted Nerve | מרטין דאמלי / ג'ורג'י |  |
| 1969 |  | The Virgin Soldiers | טוראי בריג |  |
| 1970 | שלל | Loot | דניס |  |
| 1970 |  | The Buttercup Chain | פרנס |  |
| 1971 | פרסי | Percy | אדווין אנתוני |  |
| 1972 |  | Endless Night | מייקל רוג'רס |  |
| 1972 | עליזה בארץ הפלאות | Alice's Adventures in Wonderland | דאקוורת' |  |
| 1973 |  | The Love Ban | מיק גונהאן |  |
| 1984 |  | Murder Elite | ג'ימי פאולר |  |
| 1987 | עד לאזור לחימה | Witness in the War Zone | מייק ג'זופ | שם הפצה נוסף "Deadline" |
| 1994 |  | Deadly Advice | דוקטור קריפן |  |
| 1998 |  | Married 2 Malcolm | רג' |  |
| 1999 |  | Misery Harbour | הקפטן |  |
| 2000 | ואטל | Vatel | קולברט |  |
| 2000 |  | Nasty Neighbours | הבוס |  |
| 2003 |  | One for the Road | ריצ'רד סטיבנס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1965 | דוקטור הו | Doctor Who | ריניאן | במיני-סדרה "The Chase" |
| 1965 |  | Redcap | בראון | בפרק "Nightwatch" |
| 1965–1966 |  | Theatre 625 | בלייב / ליפסטרוב | סדרת טלוויזיה (2 פרקים) |
| 1966 | אידיוט | The Idiot | איפוליט |  |
| 1976 | היחידה | The Sweeney | סטיב קאסל | בפרק "Sweet Smell of Succession" |
| 1978 | מטבעות מן השמיים | Pennies from Heaven | טום | מיני-סדרה |
| 1979 |  | Malice Aforethought | ד"ר אדמונד ביקלי |  |
| 1979 | החפרפרת | Tinker Tailor Soldier Spy | ריקי טאר | מיני-סדרה |
| 1979–1992 | שלי | Shelley | ג'יימס שלי | סדרת טלוויזיה |
| 1981 |  | Artemis 81 | גדעון הרטקס |  |
| 1984 |  | The Consultant | כריס וב |  |
| 1991 |  | A Mind to Kill | גארת' ד. לואיס | סדרת טלוויזיה ולשית |
| 1992 |  | The Other Side of Paradise | פורביס | סרט טלוויזיה |
| 1996 | קריוקי | Karaoke | ארתור "פיג" מיילון | מיני-סדרה |
| 1996 | לעולם-לא-עולם | Neverwhere | מר קרופ | מיני-סדרה |
| 2000 |  | The Bill | פיט טיילר | בפרק "Catch a Falling Star" |
| 2001 |  | Randall & Hopkirk (Deceased) | רוג'ר וייל | בפרק "Whatever Possessed You?" |
| 2002–2004 |  | The Quest |  |  |
| 2002 |  | Time Gentlemen Please |  | בפרק "Optics Wide Shut" |
| 2002 | בערוב ימי היין | Last of the Summer Wine | קווין | בפרק "It All Began with a Volvo Headlamp" |
| 2003 | איסטאנדרס | EastEnders | ג'ק דלטון | סדרת טלוויזיה |
| 2007 |  | The Last Detective | רג'י קונוויי | בפרק "Dangerous Liaisons" |
הערות שוליים

↑  [http://www.filmreference.com/film/65/Hywel-Bennett.html Hywel Bennett Biography (1944-)
↑  "Il MARITO È MIO E L'AMMAZZO QUANDO MI PARE (1967)". BFI. 2 ביולי 2015. נבדק ב-29 בפברואר 2016. {{cite web}}:  (עזרה)
↑  Independent obituary
↑  Hywel Bennett, star of television and film, dies aged 73 BBC News August 3 2017.
| --- | --- |
בקרת זהויות :  NLI: 987007348126505171  BNE: XX853574  BnF: cb141548363 (data)  GND: 1061435644  ISNI: 0000 0003 6095 0713  LCCN: no97065687  MusicBrainz: 945341e7-4464-45bb-a670-49efdcaadcfa  SNAC: w6rd0rj2  SUDOC: 180884476  VIAF: 108149296221880670008   WorldCat (עם VIAF): 108149296221880670008
הזרקת SQL

הזרקת SQL (באנגלית: SQL Injection) היא שיטה לניצול פרצת אבטחה בתוכנית מחשב בעזרת פניה אל מסד הנתונים. השם נובע מכך שהמשתמש מכניס קוד SQL לשדה קלט אליו אמורים היו להיכנס נתונים תמימים. באופן זה יכול משתמש זדוני לחרוג לחלוטין מן התבנית המקורית של השאילתה, ולגרום לה לבצע פעולה שונה מזו שיועדה לה במקור. הזרקת SQL היא מקרה פרטי של קבוצה רחבה של פרצות אבטחה הנקראות הזרקות קוד, שמתרחשות כאשר תוכנה כלשהי יוצרת קוד בזמן ריצה על־פי הקלט ובלי לבדוק את תוכן הקלט תחילה.
כל תוכנית שבונה שאילתות SQL תוך שילוב של נתונים מן המשתמש, עלולה להיות פגיעה להזרקה, עלולה לחשוף נתונים שהמתכנת חשב שלא יוכלו להחשף ועלולה לגרום נזק לנתונים עצמם ומכיוון שכך, היא עלולה להיות פגיעה ללוחמת סייבר.
דוגמה לפרצה

בדוגמה הבאה, הנתונה ב־ASP, ביקש המתכנת לקלוט מהמשתמש את סיסמת הגישה שלו לאתר אינטרנט מאובטח, לבדוק את תקינותה כנגד מסד הנתונים ולאשר את הגישה אם הסיסמה אכן קיימת. הקוד (הפגיע לפריצה) הבונה את שאילתת ה-SQL נראה כך:
SQL = "SELECT * FROM users WHERE password='" & Request("password") & "'"
כאשר האובייקט Request משמש לקבלת נתונים מטפסים. כעת, השימוש התקין שראה המתכנת לנגד עינו הוא הכנסת סיסמה, למשל 1234, שתייצר את שאילתת ה-SQL הבאה:
SQL = "SELECT * FROM users WHERE password='1234'"
ובהנחה שאין בטבלת users רשומה שבה העמודה password מכילה את הערך '1234', לא נוכל לקבל גישה.
אך על ידי הזרקת SQL יכול משתמש זדוני להכניס את הקלט הבא:

' OR 'a'='a

שייצר את שאילתת ה-SQL הבאה:
SQL = "SELECT * FROM users WHERE password='' OR 'a'='a'"
על ידי הכנסת "נתון" שהוא למעשה בחלקו נתון ובחלקו קוד מבני של השאילתה, שינה המשתמש את השאילתה לכזו שמחזירה את כל הרשומות בטבלה, משום שהערך 'a' תמיד שווה לעצמו. קוד התוכנית שפועל אחרי הרצת השאילתה יניח שמאחר ותוצאת השאילתה אינה ריקה, יש לאפשר גישה מלאה למשתמש, אף שבפועל אין לו סיסמה תקפה. לפורץ כעת יש גישה כאילו הכניס סיסמה.
פתרון

על מנת להיות בטוחים שקוד לא יהיה חשוף להזרקה, אפשר לנקוט באחת משתי הגישות הבאות (ורצוי בשתיהן):
פתרון > בדיקת תקינות הקלט

על המתכנת לבדוק את כל הנתונים המגיעים מן המשתמש:
בשדות טקסט יש לבדוק שהערכים בשדות לא מכילים תווים מיוחדים מסוימים - בדוגמה למעלה מדובר בגרש (')
ניתן להשתמש בשגרות של שפת התכנות של מסד הנתונים, כך שניסיון להחדיר את הטקסט יגרום לשגיאה של המערכת במקום לחדירה. בשפה העברית עדיף לבצע החלפה (אם מדובר בשדה שאמור לקלוט מילים), שכן התו גרש נמצא בשימוש יומיומי.
נתונים מספריים יש לבדוק כדי לאשר שהם מקבלים ערך מספרי בלבד.
נתונים הנשמרים על עוגייה ניתן לערוך בצד המשתמש ולכן יש לבדוק גם אותם.